৮৫.৪৬ শতাংশ উত্তীৰ্ণৰ হাৰেৰে শীৰ্ষত ধেমাজি জিলা

ঘোষণা হ’ল মেট্ৰিক আৰু হাই মাদ্ৰাছা পৰীক্ষাৰ ফলাফল।

ফলাফল অনুসৰি, এইবাৰ ৮৫.৪৬ শতাংশৰে শীৰ্ষত জিলিকিছে বানে গৰকা ধেমাজি জিলা। ধেমাজিৰ মুঠ ১৩,৪৫২ গৰাকী পৰীক্ষাৰ্থীৰ ভিতৰত ১১,৪৯৬ গৰাকীয়ে উত্তীৰ্ণ হয় পৰীক্ষাত। ইয়াৰ ভিতৰত প্ৰথম বিভাগত ২৭১৩গৰাকী, দ্বিতীয় বিভাগত ৫৬৭৪গৰাকী আৰু তৃতীয় বিভাগত উত্তীৰ্ণ হয় ৩১০৯গৰাকী পৰীক্ষাৰ্থী।

আনহাতে, ৩৪.২৭ শতাংশ উত্তীৰ্ণৰ হাৰেৰে তালিকাৰ শেষত চিৰাং জিলা। জিলাখনত এইবাৰ মুঠ ৮৩৬০ গৰাকী পৰীক্ষাৰ্থী অৱতীৰ্ণ হৈছিল। ইয়াৰ ভিতৰত ২৮৬৫ গৰাকীয়ে উত্তীৰ্ণ হ’বলৈ সক্ষম হয়। প্ৰথম বিভাগত ৭৪৯ গৰাকী, দ্বিতীয় বিভাগত ১৪৬২ গৰাকী আৰু তৃতীয় বিভাগত উত্তীৰ্ণ হয় ৬৫৪ গৰাকী পৰীক্ষাৰ্থী।

ইফালে, ৮১.৩১ শতাংশৰে দ্বিতীয় স্থানত আছে ডিমা হাছাও জিলা আৰু ৮১.১৭ শতাংশৰে তৃতীয় স্থান অধিকাৰ কৰিছে শিৱসাগৰ জিলাই।